Pierre Kalulu

Pierre Kazeye Rommel Kalulu Kyatengwa (s. 5. kesäkuuta 2000 Lyon, Ranska) on ranskalais-kinshasankongolainen jalkapalloilija, joka pelaa oikeana laitapuolustajana ja keskuspuolustajana eli topparina. Hän edustaa Serie A:ssa pelaavaa Juventusta, jonne hän siirtyi kesällä 2025 toisesta liigajoukkueesta AC Milanista, jossa hän on voittanut kerran Serie A:n mestaruuden.

Kalulu on pelannut myös useissa Ranskan ikäkausimaajoukkueissa. Tokion olympialaisissa hän oli Ranskan joukkueessa, ja alle 21-vuotiaiden maajoukkueen mukana hän on ollut kahdesti ikäluokan EM-kilpailuissa.

 Seurajoukkueura 

 Olympique Lyonnais 
Kalulu siirtyi vuonna 2010 Saint-Priestista Lyonin junioriakatemiaan. Vuonna 2018 hän siirtyi Lyonin reservijoukkueeseen. Helmikuussa 2020 hänet kutsuttiin Ligue 1:n otteluun Amiensia vastaan, mutta hän ei pelannut ottelussa.

 AC Milan 
Kalulu siirtyi kesällä 2020 AC Milaniin 1,2 miljoonan euron siirtokorvauksella ja sopimuksella vuoteen 2027 asti. Debyyttinsä hän teki joulukuussa 2020 Eurooppa-liigan lohko-ottelussa Sparta Prahaa vastaan vasempana keskuspuolustajana. Italian Serie A:ssa hän esiintyi ensimmäisen kerran myöhemmin samassa kuussa Parmaa vastaan, kun hän tuli loukkaantuneen Matteo Gabbian tilalle jo viidennellä peliminuutilla. Ensimmäisen maalinsa hän teki seuraavassa sarjaottelussa Genoaa vastaan.

Kalulu teki toisen Serie A -maalinsa Empolia vastaan maaliskuussa 2022 voimakkaalla kaukolaukauksella Milanin voittaessa ottelun 1–0. Hän myös pelasi Sassuoloa vastaan ottelussa, joka varmisti AC Milanille Italian mestaruuden eli scudetton. Kalulu sai AC Milanissa lempinimen Pierino. Kalulu pelasi kaudella 2021–2022 yhteensä 28 ottelua Serie A:ssa. Marraskuussa 2022 Kalulu pidensi sopimustaan kesään 2027 asti.

 Juventus 
Kalulu siirtyi lainalle Juventukseen kaudeksi 2024–2025 3,3 miljoonan euron korvauksella ja 14 miljoonan euron osto-optiolla. Hän pelasi ensimmäisen ottelunsa Le Zebren paidassa 26. elokuuta 2024, kun vastassa oli Hellas Verona. Ottelu päättyi Juventuksen 0–3-voittoon. Ensimmäisen maalinsa joukkueessa Kalulu teki tammikuussa 2025 sarjaottelussa Atalantaa vastaan. Kalulu pelasi myös kaikissa kahdeksassa Mestarien liigan alkusarjaotteluissa, mutta lihasvaurion takia hän ei pelannut neljännesvälieräkarsinnoissa otteluparissa PSV Eindhovenia vastaan, jonka Juventus hävisi yhteismaalein 4–3. Juventus hävisi myös supercup-ottelun Supercoppan AC Milanille 1–2. Juventus oli Serie A:ssa neljäs. Kalulusta tuli myös ensimmäinen eurooppalaisesta seurasta tullut pelaaja, joka tekee oman maalin FIFA:n seurajoukkueturnauksessa, kun kesäkuussa 2025 hän teki oman maalin Jalkapallon seurajoukkueiden maailmanmestaruuskilpailujen 2025 lohko-ottelussa Manchester Citya vastaan. Turnauksessa Juventus eteni neljännesvälieriin asti, mutta hävisi neljännesvälierän Real Madridille 1–0. 

Juventus käytti kesällä 2025 osto-optionsa ja Kalulu siirtyi neljän vuoden sopimuksella Juventukseen. Kalulu on pelannut syyskuun 30. päivään mennessä viisi ottelua Serie A:ssa ja yhden ottelun Mestarien liigassa. 

 Maajoukkueura 
Kalulu on pelannut monissa Ranskan nuorten maajoukkueissa. Hän edusti maata Unkarissa ja Sloveniassa järjestetyissä alle 21-vuotiaiden EM-kisoissa 2021, joissa Ranska hävisi neljännesvälierissä Alankomaille 2–1. Yhteensä Kalulu on pelannut 15 ottelua Ranskan alle 21-vuotiaiden maajoukkueessa ja tehnyt niissä kaksi maalia (molemmat Pohjois-Makedoniaa vastaan). Kalulu edusti Ranskaa myös Tokion 2020 olympialaisissa. Turnauksessa hän pelasi kaikki kolme lohko-ottelua Japania, Meksikoa sekä Etelä-Afrikkaa vastaan. Ranska sijoittui olympialaisissa sijalle 13.

Heinäkuussa 2021 Kalulu pelasi ensimmäisen ottelunsa alle 23-vuotiaiden maajoukkueessa ystävyysottelussa Etelä-Koreaa vastaan. Ottelu päättyi Ranskan voittoon 2-1. Kesä-heinäkuussa Kalulu edusti Ranskaa myös Romaniassa ja Georgiassa järjestetyissä alle 21-vuotiaiden EM-kisoissa. Hän pelasi lohko-ottelut Italiaa ja Sveitsiä vastaan sekä neljännesvälieräottelun Ukrainaa vastaan, jonka Ranska hävisi 3–1 ja putosi kisoista.

Kesäkuussa 2025 Kalulu teki debyyttinsä Ranskan A-maajoukkueessa Kansojen liigan välieräottelussa Espanjaa vastaan. Ranska hävisi ottelun 5–4.

 Pelityyli 

pienoiskuva|Kalulu (oikealla) yrittämässä saada palloa haltuunsa vastustajalta ottelussa FC Salzburgia vastaan Mestarien liigassa vuonna 2022.
Pierre Kalulu tunnetaan aggressiivisesta yksi vastaan yksi -tilanteiden puolustamisesta ja puhtaista taklauksistaan, ja hän on myös pallonriistotilanteissa todella hyvä sijoittumaan. Hän pystyy pelaamaan palloa ylös oikeana laitapuolustajana. Hyökätessä hän hyökkää laidalta. Kalulu antaa laidalta myös hyviä keskityksiä, jotka antavat myös mahdollisuuden puskea pallon maaliin.

 Yksityiselämä 
Kalululla on kolme veljeä: Aldo, (s. 1996 Viitattu 25.5.2023.) Gédéon (s. 1997 Viitattu 25.5.2023.) ja Joseph Kalulu (s. 2004). He kaikki pelaavat jalkapalloa.  

Pierre Kalululla on syntyperää Ruandasta ja Kongon demokraattisesta tasavallasta.

 Saavutukset 
Päivitetty 30. syyskuuta 2025.

AC Milan

 Serie A:n mestaruus kaudella 2021–2022
 Serie A:n toinen sija kaudella 2020–2021

 Tilastot 
pienoiskuva|Kalulu (oikealla) pelaamassa AC Milanissa US Lecceä vastaan vuonna 2023.
 Seurajoukkueuran tilastot 
Päivitetty 30. syyskuuta 2025 
SeuraKausiLiigaCupKansainväliset kilpailutYhteensä SarjatasoOttelutMaalitCupOttelutMaalitKilpailuOttelutMaalitOttelutMaalit Lyon B2018–19National 2170ei cupia––UEFA Youth League9 026 02019–20National 2190ei cupia––UEFA Youth League7 0260 AC Milan2020–21Serie A131Coppa Italia10Eurooppa-liiga4 01812021–22Serie A281Coppa Italia40Mestarien liiga5 03712022–23Serie A341Coppa Italia10Mestarien liiga10 04512023–24Serie A90Coppa Italia00Mestarien liiga1 0110Eurooppa-liiga1 Juventus2024–25Serie A291Coppa Italia10Mestarien liiga80421Seurajoukkueiden maalilmanmestaruuskilpailut402025–26Serie A50Coppa Italia00Mestarien liiga1060Yhteensä 1544705002114

 Maajoukkueuran tilastot 
Päivitetty 30. syyskuuta 2025.

+JoukkueKilpailuOttelutMaalit Ranska U18Ystävyysottelu40 Ranska U19U19 EM- karsinta40 Ranska U19U19 EM30 Ranska U19Ystävyysottelu20 Ranska U20Ystävyysottelu30 Ranska U21U21 EM -karsinta102 Ranska U21U21 EM40 Ranska U23Ystävyysottelu10 Ranska U23Olympialaiset 202030 RanskaKansojen liiga 202510                    Yhteensä  352

 Lähteet 

 Aiheesta muualla 

 Pierre Kalulun X-tili
 Pierre Kalulun Instagram-tili

Luokka:Ranskalaiset jalkapalloilijat
Luokka:Vuonna 2000 syntyneet
Luokka:Elävät henkilöt
Luokka:79.31 Jalkapallo